ร้าน Starbucks สาขา Show DC ตั้งอยู่ชั้น 1 ตรงข้ามร้านแมคโดนัล ร้านใหญ่มาก ตกแต่งด้วยไม้สีเนื้ออ่อนบางส่วน แลดูอบอุ่น และยังทำให้ร้านดูโดดเด่นสวยงามมากขึ้น เหมือนนั่งอยู่ในร้านที่เกาหลีเลยค่ะ ชอบการตกแต่งไตล์แบบนี้มากค่ะ????????

กาแฟรสชาติใหม่

- Irish Cream Coffee Pudding Frappuccino เป็นกาแฟปั่นกับพุดดิ้งกาแฟรสเข้มข้นด้านล่าง หวานมัน พร้อมวิปครีมเอสเพรสโซ่ โรยด้วยผงกาแฟบด แก้วนี้รสชาติถูกใจหอมกาแฟดีมาก เข้มข้นไม่หวานจัด ชอบวิปครีมกาแฟที่สุดหอมกาแฟมันๆ ดีค่ะ อยากให้มีขายตลอดไปเลยค่ะ ชอบมากแก้วนี้ คอกาแฟห้ามพลาดเพิ่มช็อตเอสเพรสโซ่อีกสักช็อตอร่อยเด็ดไปเลยค่ะ

- Matcha Earl Grey Jelly เป็นชาเขียวปั่นกับน้ำเชื่อมเอิร์ลเกรย์ แทรกตัวด้วยวิปครีมและเอิร์ลเกรย์เจลลี่เป็นชั้นๆ ดูสวยงามเป็น 3 สี 3 ชั้น ท๊อปด้วยวิปครีมด้านบนและผงชาเขียว อร่อยสดชื่นดีมากๆ สำหรับชาเขียวเอิร์เกรย์แก้วนี้ รักเลย อยากให้มีขายตลอดไปเลยค่ะ

- เมนูประจำ คาปูชิโน่ร้อน นุ่มๆ ฟองนม กาแฟหอมมันๆ ไม่เข้มจัดจนเกินไป ทานแบบนุ่มๆ แบบไม่เติมไซรับ อร่อยที่สุด

- เค้กสตอเบอรี่เฟรชครีม เริ่มจะชิ้นเล็กลงเรื่อยๆ ทานไม่ถึง 5 คำ หมดชิ้นแล้วอ้าาา???????? แพงแต่อร่อยจนต้องควักสตางค์ซื้อทาน ชอบความนุ่มละมุนของเนื้อเค้กที่หวานนุ่มแบบไม่หวานจัดผสมกับความมันหวานของครีมเค้กและความเปรี้ยวของซอสสตอเบอรี่ลงตัวดีมากๆ สำหรับเค้กชิ้นนี้ ชิ้นโปรดเลยคร้า

- เค้กชาไทย เริ่มจะลิสเป็นเค้กรสโปรดที่จะต้องซื้อมาทานเพราะความหอมของครีมรสชาไทยและความนุ่มละมุนของเนื้อเค้กราชาติไทยที่ไม่หวานจัด ทานแล้วสดชื่นหอมหวานมัน ลงตัวที่สุดสำหรับเค้กชาไทยชิ้นนี้ ตกหลุมรักเลยค่ะ

นอกจากกาแฟและเบเกอรี่ ตอนนี้ยังไม่น้องหมีสตาร์บัคใส่ชุดชาวดอยทั้งน้องหมีผู้หญิงติดขนตาปัดแก้มแดงๆ น่ารักมากๆและผู้ชายใส่ชุดชาวดอยสะพายยาม น่ารักไม่แพ้กัน ใครเป็นนักสะสมตุ๊กตาคอลเลคชั่นจากสตาร์บัคไม่ควรพลาดกันเลยค่ะ พร้อมแก้วลายใหม่ๆ ต้อนรับซัมเมอร์ก็มีให้เลือกกันเต็มชั้นไปเลยคร้า